title: A Bizottság (EU) 2017/777 végrehajtási rendelete (2017. május 4.) a Kínai Népköztársaságból származó kerékpárok behozatalára kivetett végleges dömpingellenes vámnak az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról és Tunéziából származóként, akár nem ilyenként bejelentett kerékpárok behozatalára történő kiterjesztéséről szóló 501/2013/EU tanácsi végrehajtási rendelet felülvizsgálatának a dömpingellenes intézkedések alól egy tunéziai exportáló gyártó számára biztosítható mentesség lehetőségének meghatározása céljából történő megindításáról, a dömpingellenes vámnak a szóban forgó exportáló gyártótól érkező behozatalok tekintetében való hatályon kívül helyezéséről és a szóban forgó exportáló gyártótól érkező behozatalokra vonatkozó nyilvántartásbavételi kötelezettség megállapításáról

text:
               5.5.2017

               HU

               Az Európai Unió Hivatalos Lapja

               L 116/20

         A BIZOTTSÁG (EU) 2017/777 VÉGREHAJTÁSI RENDELETE
   (2017. május 4.)
   a Kínai Népköztársaságból származó kerékpárok behozatalára kivetett végleges dömpingellenes vámnak az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról és Tunéziából származóként, akár nem ilyenként bejelentett kerékpárok behozatalára történő kiterjesztéséről szóló 501/2013/EU tanácsi végrehajtási rendelet felülvizsgálatának a dömpingellenes intézkedések alól egy tunéziai exportáló gyártó számára biztosítható mentesség lehetőségének meghatározása céljából történő megindításáról, a dömpingellenes vámnak a szóban forgó exportáló gyártótól érkező behozatalok tekintetében való hatályon kívül helyezéséről és a szóban forgó exportáló gyártótól érkező behozatalokra vonatkozó nyilvántartásbavételi kötelezettség megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: dömpingellenes alaprendelet) és különösen annak 11. cikke (4) bekezdésére, 13. cikke (4) bekezdésére és 14. cikke (5) bekezdésére,
   a tagállamok tájékoztatását követően,
   mivel:
   1.   KÉRELEM

               (1)

               Az Európai Bizottsághoz (a továbbiakban: Bizottság) a dömpingellenes alaprendelet 11. cikkének (4) bekezdése és 13. cikkének (4) bekezdése alapján kérelem érkezett a Kínai Népköztársaságból származó kerékpárok behozatalára bevezetett, az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról és Tunéziából származóként, akár nem ilyenként bejelentett kerékpárok behozatalára is kiterjesztett dömpingellenes intézkedések alóli mentességre vonatkozóan.

               (2)

               A kérelmet 2016. szeptember 13-án nyújtotta be a Look Design System SA (a továbbiakban: kérelmező), egy kerékpárokkal foglalkozó, Tunéziában (a továbbiakban: érintett ország) működő exportáló gyártó.

         2.   A FELÜLVIZSGÁLAT TÁRGYÁT KÉPEZŐ TERMÉK

               (3)

               A felülvizsgálat tárgyát képező termék az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról vagy Tunéziából származóként, akár nem ilyenként bejelentett, jelenleg az ex 8712 00 30 és az ex 8712 00 70 KN-kód (TARIC-kód: 8712003010 és 8712007091) alá tartozó, motor nélküli kerékpár (az áruszállításra szolgáló tricikli is, de az egykerekű kivételével).

         3.   MEGLÉVŐ INTÉZKEDÉSEK

               (4)

               A Tanács – az 1225/2009/EK tanácsi rendelet (2) 11. cikkének (3) bekezdése alapján elvégzett időközi felülvizsgálatot követően – 2013. május 29-én az 502/2013/EU rendelettel (3) módosította a Kínai Népköztársaságból származó kerékpárok behozatalára vonatkozó végleges dömpingellenes vám kivetéséről szóló 990/2011/EU tanácsi végrehajtási rendeletet (4).

               (5)

               Ugyanezen a napon a Tanács az 501/2013/EU végrehajtási rendelettel (5) a Kínai Népköztársaságból származó kerékpárok behozatalára bevezetett intézkedések hatályát kiterjesztette az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról és Tunéziából származóként, akár nem ilyenként bejelentett kerékpárok behozatalára.

               (6)

               A Bizottság 2015. május 18-án az (EU) 2015/776 végrehajtási rendelettel (6) a Kínai Népköztársaságból származó kerékpárok behozatalára bevezetett intézkedések hatályát kiterjesztette a Kambodzsában, Pakisztánban és a Fülöp-szigeteken feladott, akár Kambodzsából, Pakisztánból és a Fülöp-szigetekről származóként, akár nem ilyenként bejelentett kerékpárok behozatalára.

         4.   A FELÜLVIZSGÁLAT INDOKAI

               (7)

               A kérelmező azt állította, hogy az érintett országban egyetlen olyan exportőrrel vagy gyártóval sem áll kapcsolatban, amelyre kiterjed a felülvizsgálat tárgyát képező termékre bevezetett dömpingellenes intézkedések hatálya.

               (8)

               Emellett a kérelmező azt is állította, hogy a kiterjesztett intézkedésekhez vezető vizsgálat vizsgálati időszaka alatt – azaz 2011. szeptember 1. és 2012. augusztus 31. között – nem exportálta az Unióba a felülvizsgálat tárgyát képező terméket.

               (9)

               Továbbá a kérelmező azt is állította, hogy nem játszotta ki a meglévő intézkedéseket.

               (10)

               Végül a kérelmező bizonyítékkal szolgált arra vonatkozóan, hogy a felülvizsgálat tárgyát képező terméket 2016 augusztusában exportálta az Unióba.

         5.   ELJÁRÁS

   5.1.   Az eljárás megindítása

               (11)

               A Bizottság megvizsgálta a rendelkezésre álló bizonyítékokat, és megállapította, hogy azok elegendőek a dömpingellenes alaprendelet 11. cikkének (4) bekezdése és 13. cikkének (4) bekezdése alapján annak megállapítása érdekében lefolytatandó vizsgálat megindításához, hogy adható-e mentesség a kérelmezőnek a kiterjesztett intézkedések alól.
               A Bizottság az érintettként ismert uniós gazdasági ágazatot tájékoztatta a felülvizsgálati kérelemről, és megadta a lehetőséget számára észrevételeinek megtételére; ezzel a lehetőséggel azonban az uniós gazdasági ágazat nem élt.

         5.2.   A meglévő dömpingellenes intézkedések hatályon kívül helyezése és a behozatal nyilvántartásba vétele

               (12)

               A dömpingellenes alaprendelet 11. cikkének (4) bekezdése értelmében a felülvizsgálat tárgyát képező, a kérelmező által előállított és az Unióba irányuló exportra értékesített termék behozatala tekintetében az érvényben lévő dömpingellenes vámot hatályon kívül kell helyezni.

               (13)

               Ezeket a behozatalokat ugyanakkor a dömpingellenes alaprendelet 14. cikkének (5) bekezdése szerint nyilvántartásba kell venni annak biztosítása érdekében, hogy amennyiben a felülvizsgálat a kérelmezőt illetően az intézkedések kijátszásának megállapításával zárul, e behozatalok nyilvántartásba vételének napjától kezdődően dömpingellenes vámokat lehessen kivetni. A kérelmező esetleges jövőbeli vámtartozásainak összege a vizsgálat jelenlegi szakaszában nem állapítható meg.

         5.3.   Felülvizsgálati időszak

               (14)

               A vizsgálat a 2016. április 1-jétől2017. március 31-ig tartó időszakra (a továbbiakban: felülvizsgálati időszak) terjed ki.

         5.4.   A kérelmező vizsgálata

               (15)

               A vizsgálathoz szükségesnek tartott információk összegyűjtése érdekében a Bizottság kérdőívet küld a kérelmezőnek. A kérelmezőnek a dömpingellenes alaprendelet 6. cikkének (2) bekezdése alapján – eltérő rendelkezés hiányában – az e rendelet hatálybalépésétől számított 37 napon belül kell benyújtania a kitöltött kérdőívet.

         5.5.   Egyéb írásbeli beadványok

               (16)

               A Bizottság felkéri az érdekelt feleket, hogy e rendelet rendelkezéseinek megfelelően ismertessék álláspontjukat, szolgáltassanak információkat, és állításaikat támasszák alá bizonyítékokkal. Ezeknek az információknak és az azokat alátámasztó bizonyítékoknak – eltérő rendelkezés hiányában – az e rendelet hatálybalépésétől számított 37 napon belül kell beérkezniük a Bizottsághoz.

         5.6.   A vizsgálattal megbízott bizottsági szolgálatok előtti meghallgatás lehetősége

               (17)

               Az érdekelt felek kérhetik a vizsgálattal megbízott bizottsági szolgálatok előtti meghallgatásukat. A meghallgatás iránti kérelmet írásban, indoklással együtt kell benyújtani. A vizsgálat megindítási szakaszához tartozó kérdésekben kért meghallgatások esetében a kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt a meghallgatás iránti kérelem benyújtására.

         5.7.   Az írásbeli beadványok benyújtása, a kitöltött kérdőívek megküldése és levelezés

               (18)

               A Bizottsághoz piacvédelmi vizsgálatok céljára csak szerzői jogi védelem alatt nem álló információkat lehet benyújtani. Mielőtt az érdekelt felek olyan információkat és/vagy adatokat bocsátanának a Bizottság rendelkezésére, amelyekkel kapcsolatban harmadik felet szerzői jog illet meg, a szerzői jog jogosultjától külön engedélyt kell kérniük, amelyben az kifejezetten lehetővé teszi a Bizottság számára a) az információk és adatok e piacvédelmi eljárás keretében történő felhasználását, valamint b) az információknak és/vagy adatoknak az e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

               (19)

               Az érdekelt felek által benyújtott valamennyi olyan írásbeli beadványt – beleértve az e rendeletben kért információkat, a kitöltött kérdőíveket és a leveleket is –, amelyre vonatkozóan bizalmas kezelést kérelmeznek, „Limited” (7) (korlátozott hozzáférésű) jelöléssel kell ellátni.

               (20)

               A „Limited” jelöléssel ellátott információkat benyújtó érdekelt feleknek azokról a dömpingellenes alaprendelet 19. cikke (2) bekezdésének értelmében nem bizalmas jellegű összefoglalót is rendelkezésre kell bocsátaniuk, amelyet „For inspection by interested parties” (az érdekelt felek számára, betekintésre) jelöléssel kell ellátniuk. Ennek az összefoglalónak megfelelő részletességűnek kell lennie ahhoz, hogy a bizalmasan benyújtott információk lényege kielégítő mértékben megismerhető legyen belőle. Amennyiben a bizalmas információt benyújtó érdekelt fél nem bocsát rendelkezésre nem bizalmas jellegű összefoglalót a kért formában és minőségben, a Bizottság az információt figyelmen kívül hagyhatja.

               (21)

               A Bizottság felkéri az érdekelt feleket, hogy minden beadványukat és kérelmüket e-mailben – a meghatalmazásokat és a tanúsítványokat szkennelt formában csatolva – nyújtsák be, kivéve a terjedelmes válaszokat, amelyeket CD-ROM/DVD lemezen személyesen vagy könyvelt levélpostai küldeményben kell benyújtani. Az e-mail használatával az érdekelt felek elfogadják a Kereskedelmi Főigazgatóság weblapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, az elektronikus beadványokra alkalmazandó szabályokat: http://trade.ec.europa.eu/doclib/docs/2014/june/tradoc_152573.pdf Az érdekelt feleknek fel kell tüntetniük nevüket, címüket, telefonszámukat és érvényes e-mail-címüket, továbbá biztosítaniuk kell, hogy a megadott e-mail-cím működő, naponta ellenőrzött hivatalos e-mail-cím legyen. Az elérhetőségek megadása után a Bizottság kizárólag e-mailben kommunikál az érdekelt felekkel, kivéve, ha azok kifejezetten kérik a Bizottságtól a dokumentumok más kommunikációs csatornán történő megküldését, vagy ha a dokumentumot a jellegéből adódóan könyvelt levélpostai küldeményben kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat, köztük az e-mailben eljuttatott küldeményekre vonatkozó elveket megtalálják a fent említett, az érdekelt felekkel folytatott kommunikációra vonatkozó útmutatóban.
               A Bizottság levelezési címe:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           E-mail: TRADE-R662-BICYCLES-CIR@ec.europa.eu

         6.   AZ EGYÜTTMŰKÖDÉS HIÁNYA

               (22)

               Abban az esetben, ha az érdekelt felek valamelyike megtagadja a szükséges információkhoz való hozzáférést, vagy nem szolgáltat információkat határidőn belül, illetve ha a vizsgálatot jelentősen hátráltatja, a dömpingellenes alaprendelet 18. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

               (23)

               Ha megállapítást nyer, hogy az érdekelt felek valamelyike hamis vagy félrevezető információkat szolgáltatott, ezek az információk figyelmen kívül hagyhatók, és a Bizottság a rendelkezésre álló tényekre támaszkodhat.

               (24)

               Ha az érdekelt felek valamelyike nem, vagy csak részben működik együtt, és ezért a ténymegállapítások alapjául a dömpingellenes alaprendelet 18. cikkének megfelelően a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

               (25)

               A számítógépes válaszadás elmaradása nem tekinthető az együttműködés hiányának, amennyiben az érdekelt fél igazolja, hogy a kérésnek megfelelő válaszadás indokolatlan többletteherrel vagy indokolatlan többletköltségekkel járt volna. Az érdekelt félnek ebben az esetben haladéktalanul a Bizottsághoz kell fordulnia.

         7.   MEGHALLGATÓ TISZTVISELŐ

               (26)

               Az érdekelt felek kérhetik a kereskedelmi ügyekben eljáró meghallgató tisztviselő közbenjárását. A meghallgató tisztviselő összekötő szerepet tölt be az érdekelt felek és a vizsgálattal megbízott bizottsági szolgálatok között. A meghallgató tisztviselő megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint a harmadik felek által benyújtott meghallgatás iránti kérelmeket. A meghallgató tisztviselő egyedi meghallgatást szervezhet az érdekelt felek számára, és közbenjárhat annak érdekében, hogy az érdekelt felek maradéktalanul gyakorolhassák a védelemhez való jogukat. A meghallgató tisztviselő lehetőséget biztosít olyan meghallgatásra is, ahol a felek előadhatják különböző álláspontjaikat és ellenérveiket.

               (27)

               A meghallgató tisztviselő általi meghallgatás iránti kérelmet írásban, indoklással együtt kell benyújtani. A vizsgálat kezdeti szakaszához tartozó kérdésekben kért meghallgatások esetében a kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt a meghallgatás iránti kérelem benyújtására.

               (28)

               További információk, valamint a meghallgató tisztviselő elérhetősége és honlapja a Kereskedelmi Főigazgatóság weboldalán található: http://ec.europa.eu/trade/trade-policy-and-you/contacts/hearing-officer/

         8.   A VIZSGÁLAT IDŐKERETEI

               (29)

               A vizsgálat a dömpingellenes alaprendelet 11. cikke (5) bekezdésének megfelelően az e rendelet hatálybalépésétől számított kilenc hónapon belül lezárul.

         9.   A SZEMÉLYES ADATOK KEZELÉSE

               (30)

               A Bizottság az e vizsgálat során gyűjtött valamennyi személyes adatot a 45/2001/EK európai parlamenti és tanácsi rendeletnek (8) megfelelően fogja kezelni,

         ELFOGADTA EZT A RENDELETET:
   1. cikk
   A Bizottság az (EU) 2016/1036 rendelet 11. cikkének (4) bekezdése és 13. cikkének (4) bekezdése alapján megindítja az 501/2013/EU végrehajtási rendelet felülvizsgálatát annak megállapítása céljából, hogy az 501/2013/EU tanácsi végrehajtási rendelettel bevezetett dömpingellenes intézkedéseknek ki kell-e terjedniük a Look Design System SA (TARIC-kiegészítő kód: C206) által gyártott, Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról vagy Tunéziából származóként, akár nem ilyenként bejelentett, jelenleg az ex 8712 00 30 és az ex 8712 00 70 KN-kód (TARIC-kód: 8712003010 és 8712007091) alá tartozó, motor nélküli kerékpár (az áruszállításra szolgáló tricikli is, de az egykerekű kivételével) behozatalára.
   2. cikk
   Az 501/2013/EU végrehajtási rendelettel kivetett dömpingellenes vám az e rendelet 1. cikkében meghatározott behozatalok tekintetében hatályát veszti.
   3. cikk
   Az (EU) 2016/1036 rendelet 14. cikkének (5) bekezdése alapján a vámhatóságok megteszik az e rendelet 1. cikkében meghatározott, az Unióba irányuló behozatalok nyilvántartásba vételéhez szükséges lépéseket.
   A nyilvántartásba vétel kilenc hónappal e rendelet hatálybalépésének napját követően megszűnik.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 4-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  A Tanács 1225/2009/EK rendelete (2009. november 30.) az Európai Közösségben tagsággal nem rendelkező országokból érkező dömpingelt behozatallal szembeni védelemről (HL L 343., 2009.12.22., 51. o.).

      (3)  A Tanács 502/2013/EU rendelete (2013. május 29.) a Kínai Népköztársaságból származó kerékpárok behozatalára vonatkozó végleges dömpingellenes vám kivetéséről szóló 990/2011/EU végrehajtási rendeletnek az 1225/2009/EK rendelet 11. cikkének (3) bekezdése szerinti időközi felülvizsgálatot követő módosításáról (HL L 153., 2013.6.5., 17. o.).

      (4)  A Tanács 990/2011/EU végrehajtási rendelete (2011. október 3.) a Kínai Népköztársaságból származó kerékpárok behozatalára vonatkozó végleges dömpingellenes vámnak az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követő kivetéséről (HL L 261., 2011.10.6., 2. o.).

      (5)  A Tanács 501/2013/EU végrehajtási rendelete (2013. május 29.) a 990/2011/EU végrehajtási rendelettel a Kínai Népköztársaságból származó kerékpárok behozatalára kivetett végleges dömpingellenes vámnak az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról és Tunéziából származóként, akár nem ilyenként bejelentett kerékpárok behozatalára történő kiterjesztéséről (HL L 153., 2013.6.5., 1. o.).

      (6)  A Bizottság (EU) 2015/776 végrehajtási rendelete (2015. május 18.) az 502/2013/EU tanácsi rendelettel a Kínai Népköztársaságból származó kerékpárok behozatalára kivetett végleges dömpingellenes vámnak a Kambodzsában, Pakisztánban és a Fülöp-szigeteken feladott, akár Kambodzsából, Pakisztánból és a Fülöp-szigetekről származóként, akár nem ilyenként bejelentett kerékpárok behozatalára történő kiterjesztéséről (HL L 122., 2015.5.19., 4. o.).

      (7)  A „Limited” jelöléssel ellátott dokumentum az (EU) 2016/1036 rendelet 19. cikke és a GATT 1994 VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.

      (8)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12.,1. o.).


title: A Bizottság (EU) 2016/1806 végrehajtási rendelete (2016. szeptember 29.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő, nem kisebb jelentőségű módosítás jóváhagyásáról [Dehesa de Extremadura (OEM)]

text:
               13.10.2016

               HU

               Az Európai Unió Hivatalos Lapja

               L 276/3

         A BIZOTTSÁG (EU) 2016/1806 VÉGREHAJTÁSI RENDELETE
   (2016. szeptember 29.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő, nem kisebb jelentőségű módosítás jóváhagyásáról [Dehesa de Extremadura (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely az 1107/96/EK bizottsági rendelet (2) alapján bejegyzett „Dehesa de Extremadura” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Dehesa de Extremadura” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 29-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 1996. június 12-i 1107/96/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

      (3)  HL C 207., 2016.6.10., 17. o.


title: A Bizottság (EU) 2017/1350 végrehajtási rendelete (2017. július 19.) a fokhagymára vonatkozóan a 341/2007/EK rendelettel megnyitott vámkontingensek keretében 2017. július 1. és 7. között benyújtott behozataliengedély-kérelmekben szereplő mennyiségekre alkalmazandó elosztási együttható megállapításáról

text:
                  20.7.2017

                  HU

                  Az Európai Unió Hivatalos Lapja

                  L 188/9

            A BIZOTTSÁG (EU) 2017/1350 VÉGREHAJTÁSI RENDELETE
      (2017. július 19.)
      a fokhagymára vonatkozóan a 341/2007/EK rendelettel megnyitott vámkontingensek keretében 2017. július 1. és 7. között benyújtott behozataliengedély-kérelmekben szereplő mennyiségekre alkalmazandó elosztási együttható megállapításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (1) és (3) bekezdésére,
      mivel:

                  (1)

                  A 341/2007/EK bizottsági rendelet (2) éves vámkontingenseket nyitott meg a fokhagyma behozatalára vonatkozóan.

                  (2)

                  A 2017. július hónap első hét naptári napján a 2017. szeptember 1-jétől2017. november 30-ig terjedő alidőszakra benyújtott „A” behozatali engedélyek iránti kérelmek (egyes kontingensek tekintetében) a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó, az 1301/2006/EK bizottsági rendelet (3) 7. cikke (2) bekezdésének megfelelően kiszámított elosztási együttható rögzítésével meghatározni, hogy az „A” behozatali engedélyek milyen mennyiségekre bocsáthatók ki.

                  (3)

                  Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

            ELFOGADTA EZT A RENDELETET:
      1. cikk
      A 341/2007/EK rendelet alapján a 2017. szeptember 1-jétől2017. november 30-ig terjedő alidőszakra benyújtott, „A” behozatali engedélyek iránti kérelmekben szereplő mennyiségekre az e rendelet mellékletében megállapított elosztási együtthatót kell alkalmazni.
      2. cikk
      Ez a rendelet az Európai Unió Hivatalos Lapjában való kihirdetésének napján lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. július 19-én.

               a Bizottság részéről,

               az elnök nevében,

            Jerzy PLEWA

               főigazgató

               Mezőgazdasági és Vidékfejlesztési Főigazgatóság

         (1)  HL L 347., 2013.12.20., 671. o.

         (2)  A Bizottság 341/2007/EK rendelete (2007. március 29.) a harmadik országokból behozott fokhagymára és más mezőgazdasági termékekre vonatkozóan vámkontingensek megnyitásáról és kezeléséről, valamint származási bizonyítványok rendszerének bevezetéséről (HL L 90., 2007.3.30., 12. o.).

         (3)  A Bizottság 1301/2006/EK rendelete (2006. augusztus 31.) az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).

         MELLÉKLET

                     Származás

                     Tételszám

                     A 2017. szeptember 1-jétől2017. november 30-ig terjedő alidőszakra benyújtott kérelmekre alkalmazandó elosztási együttható
                     (%)

                     Kína

                                 —

                                 Hagyományos importőrök

                     09.4105

                     —

                                 —

                                 Új importőrök

                     09.4100

                     0,500834

                     Egyéb harmadik országok

                                 —

                                 Hagyományos importőrök

                     09.4106

                     —

                                 —

                                 Új importőrök

                     09.4102

                     —


title: A Bizottság 1056/2013/EU végrehajtási rendelete ( 2013. október 29. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a neomicin nevű anyag tekintetében történő módosításáról  EGT-vonatkozású szöveg

text:
               30.10.2013

               HU

               Az Európai Unió Hivatalos Lapja

               L 288/60

         A BIZOTTSÁG 1056/2013/EU VÉGREHAJTÁSI RENDELETE
   (2013. október 29.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a neomicin nevű anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               Az Unióban élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő felhasználásra szánt farmakológiai hatóanyagok maximális maradékanyag-határértékeit (a továbbiakban: MRL) a 470/2009/EK rendelet alapján állapítják meg.

               (2)

               A farmakológiai hatóanyagokat és állati eredetű élelmiszerekre vonatkozó MRL-jeik szerinti osztályozásukat a 37/2010/EU bizottsági rendelet (2) melléklete tartalmazza.

               (3)

               A neomicin jelenleg is szerepel a 37/2010/EU rendelet mellékletének 1. táblázatában, mégpedig valamennyi élelmiszer-termelő fajra az izom-, zsír-, máj- és veseszövetek, valamint a tej és a tojás vonatkozásában engedélyezett anyagként.

               (4)

               Az Európai Gyógyszerügynökséghez arra irányuló kérelem érkezett, hogy a neomicinre vonatkozó meglévő bejegyzést módosítsák.

               (5)

               Az állatgyógyászati készítmények bizottsága további adatokat kapott a neomicinre vonatkozóan, és azokat értékelte. Mindezek alapján a bizottság javasolja a neomicin jelenlegi MLR-jeinek módosítását.

               (6)

               A 470/2009/EK rendelet 5. cikke szerint az Európai Gyógyszerügynökségnek meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében.

               (7)

               Az állatgyógyászati készítmények bizottsága a szarvasmarhafélék esetében a máj- és veseszövetek vonatkozásában javasolta a neomicin felülvizsgált MRL-jeinek meghatározását, valamint a neomicin szarvasmarhafélékre vonatkozó felülvizsgált MRL-jeinek extrapolálását javasolta valamennyi élelmiszer-termelő fajra.

               (8)

               A 37/2010/EU rendeletet ennek megfelelően módosítani kell.

               (9)

               Az érdekelt felek számára ésszerű időkeretet kell biztosítani az újonnan megállapított MRL-hez való alkalmazkodáshoz szükséges intézkedések meghozatalára.

               (10)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. december 30-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 29-én.

            a Bizottság részéről

            az elnök

         José Manuel BARROSO

      (1)  HL L 152., 2009.6.16., 11. o.

      (2)  HL L 15., 2010.1.20., 1. o.

      MELLÉKLET
      A 37/2010/EU rendelet mellékletének 1. táblázatában a neomicin anyagra vonatkozó bejegyzés helyébe a következő szöveg lép:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Neomicin (beleértve a framicetint)

                     Neomicin B

                     Élelmiszer-előállítás céljából tartott valamennyi faj

                     500 μg/kg

                     Izom

                     Uszonyos halaknál az izomra vonatkozó maximális maradékanyag-határérték »természetes arányban jelen levő izomra és bőrre« értendő.
                     A zsírra, májra és vesére vonatkozó maximális maradékanyag-határértékek nem alkalmazandók az uszonyos halakra.
                     Sertésfélék és baromfi esetében a zsírra vonatkozó maximális maradékanyag-határérték »természetes arányban jelen levő bőrre és zsírra« értendő.

                     Fertőzések elleni hatóanyagok/Antibiotikumok”

                     500 μg/kg

                     Zsír

                     5 500 μg/kg

                     Máj

                     9 000 μg/kg

                     Vese

                     1 500 μg/kg

                     Tej

                     500 μg/kg

                     Tojás/ikra


title: A Bizottság 146/2012/EU végrehajtási rendelete ( 2012. február 16. ) egyes áruk Kombinált Nómenklatúra szerinti besorolásáról

text:
               21.2.2012

               HU

               Az Európai Unió Hivatalos Lapja

               L 48/5

         A BIZOTTSÁG 146/2012/EU VÉGREHAJTÁSI RENDELETE
   (2012. február 16.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Az e rendeletben előírt intézkedések összhangban vannak a Vámkódex Bizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 16-án.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Egy körülbelül 42 × 25 × 6 cm méretű egyedi készülékházba beépített készülék, amely az alábbi elemekből áll:

                              —

                              kettő mikroprocesszorból, amelyek közül az egyik csak a Blu-Ray-olvasóhoz rendelt;

                              —

                              egy DVB-S/DVB-T kettős digitális tunerből;

                              —

                              egy 250 GB-os beépített merevlemezből;

                              —

                              egy 2D és 3D Blu-Ray-olvasóból;

                              —

                              egy SD-kártya olvasóból; és

                              —

                              egy „smart kártya” olvasóból a szolgáltatóhoz való feltételes hozzáféréshez.

                        A készülék a következő interfészekkel van felszerelve:

                              —

                              kettő RF-bemenettel;

                              —

                              egy Ethernet-csatlakozó (RJ-45);

                              —

                              egy USB-csatlakozóval;

                              —

                              egy HDMI-csatlakozóval;

                              —

                              egy SCART-csatlakozóval;

                              —

                              kettő hangkimeneti RCA-csatlakozóval és

                              —

                              egy S/PDIF-csatlakozóval (optikai digitális hangkimenet).

                        Bemutatáskor a készülék digitális televíziós jelek vételére és dekódolására alkalmas (mind az ingyenes csatornák, mind a szolgáltató által nyújtott műsorok tekintetében). A készülék az Ethernet-csatlakozón keresztül alkalmas az internetre történő csatlakozásra is.
                  A készülék alkalmas az alábbi forrásoktól származó audio-/videofájlok fogadására és dekódolására:

                              —

                              helyi hálózatba kötött készülékektől a digitális elosztón (ún. „home gateway”) keresztül és;

                              —

                              külső forrásoktól (pl. merevlemez, USB-memória, videofelvevők, digitális fényképezőgépek, kamerák) az USB-csatlakozón vagy az SD-kártya olvasón keresztül.

                        A készülék alkalmas a beérkező digitális televíziós jelek, valamint az SD-kártya olvasón vagy az USB-csatlakozón keresztül érkező videofájlok rögzítésére és lejátszására.
                  A beépített Blu-Ray-olvasón keresztül a készülék alkalmas külső eszközökön, például DVD lemezen, 2D vagy 3D Blu-Ray lemezen és CD lemezen tárolt fájlok lejátszására.

                  8521 90 00

                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8521 és a 8521 90 00 KN-kód szövegezése határozza meg.
                  A készülék egy összetett gép, amely mind a 8521, mind a 8528 vámtarifaszám szerinti funkciók ellátására alkalmas.
                  Tekintettel a jellemzőire, nevezetesen a 8521 vámtarifaszám szerinti videolejátszó készülék (jelen esetben a Blu-Ray-olvasó) meglétére, valamint a különböző fajta forrásoktól (többek között videofelvevőktől, digitális fényképezőgépektől és kameráktól) érkező videojeleknek és videofájloknak a szolgáltatóhoz való csatlakozástól független rögzítésének lehetőségére, a készülék nem képfelvevő vagy -lejátszó készüléket is magában foglaló, televíziós jel vételére alkalmas készülék, és nem őrzi meg az ún. „kommunikációs funkcióval rendelkező set-top box” alapvető jellemzőjét.
                  A XVI. áruosztályhoz tartozó megjegyzések 3. pontja értelmében a beépített videotunert tartalmazó videofelvevő vagy -lejátszó készülék adja a termék elsődleges funkcióját.
                  A készüléket ezért mint más, videotunerrel egybeépített videofelvevő vagy -lejátszó készülék, a 8521 90 00 KN-kód alá kell besorolni.


title: A Bizottság 1303/2011/EU végrehajtási rendelete ( 2011. december 9. ) egyes áruk Kombinált Nómenklatúra szerinti besorolásáról

text:
               14.12.2011

               HU

               Az Európai Unió Hivatalos Lapja

               L 330/17

         A BIZOTTSÁG 1303/2011/EU VÉGREHAJTÁSI RENDELETE
   (2011. december 9.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.

               (5)

               A Vámkódex Bizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 9-én.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  HL L 302., 1992.10.19., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Fájdalomcsökkentésre használt, a következő összetevőkből álló gél:

                              —

                              izopropil-alkohol

                              —

                              víz

                              —

                              gyógynövénykivonat (Ilex paraguariensis)

                              —

                              akrilsav polimerek (karbomer)

                              —

                              trietanol-amin

                              —

                              mentol

                              —

                              kámfor

                              —

                              szilícium-dioxid

                              —

                              metil-parabén

                              —

                              glicerin

                              —

                              propilén-glikol

                              —

                              tartrazin (E102)

                              —

                              brilliantkék FCF (E133)

                        Az összetevők mennyisége nincs feltüntetve a termék csomagolásán.
                  A csomagoláson feltüntetettek szerint a terméket artritiszes fájdalomhoz, hátfájáshoz, húzódáshoz és ránduláshoz köthető enyhébb izom- és ízületi fájdalmak átmeneti enyhítésére használják.

                  3824 90 97

                  A besorolást a Kombinált Nómenklatúra értelmezésére vonatkozó 1. és 6. általános szabály, a Kombinált Nómenklatúra 30. árucsoportjához tartozó kiegészítő megjegyzések 1. pontja, valamint a 3824 vtsz., a 3824 90 alszám és a 3824 90 97 KN-kód szövegezése határozza meg.
                  A termék nem szolgál terápiás célokat, mert nem kezel vagy gyógyít betegséget, és nem szolgál megelőzési célokat, mert nem véd betegség ellen. Ezen kívül a termék nem felel meg a 30. árucsoporthoz tartozó kiegészítő megjegyzések 1. pontjában meghatározott feltételeknek. Ezért a gyógyszerként a 3004 vtsz. alá történő besorolás kizárt.
                  A termék nem tekintendő szépségápolási vagy sminkkészítménynek, mivel nem bőrápolásra használják. Bár a bőrre felvitt terméknek hűsítő hatása van, a bőrt valójában semmilyen módon nem ápolja. Ezért a 3304 vtsz. alá sorolás kizárt.
                  Ezért a terméket a 3824 90 97 KN-kód alá, másutt nem említett vegyipari vagy rokon ipari termékek és készítményekként kell besorolni.


title: A Bizottság (EU) 2017/463 végrehajtási rendelete (2017. március 16.) az Izraelből származó baromfihúsra vonatkozóan az 1384/2007/EK rendelettel megnyitott vámkontingensek keretében a 2017. július 1-jétől szeptember 30-ig terjedő alidőszakra megállapított mennyiséghez hozzáadandó mennyiségek meghatározásáról

text:
               17.3.2017

               HU

               Az Európai Unió Hivatalos Lapja

               L 72/68

         A BIZOTTSÁG (EU) 2017/463 VÉGREHAJTÁSI RENDELETE
   (2017. március 16.)
   az Izraelből származó baromfihúsra vonatkozóan az 1384/2007/EK rendelettel megnyitott vámkontingensek keretében a 2017. július 1-jétőlszeptember 30-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (2) és (3) bekezdésére,
   mivel:

               (1)

               Az 1384/2007/EK bizottsági rendelet (2) éves vámkontingenseket nyitott meg az Izraelből származó baromfihús-ágazati termékek behozatalára vonatkozóan.

               (2)

               A 2017. március 1. és 7. között a 2017. április 1-jétőljúnius 30-ig terjedő alidőszakra benyújtott behozataliengedély-kérelmek a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiségekhez.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Azok a mennyiségek, amelyekre az 1384/2007/EK rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2017. július 1-jétőlszeptember 30-ig terjedő alidőszakra megállapított mennyiségekhez, e rendelet mellékletében szerepelnek.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 16-án.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  A Bizottság 2007. november 26-i 1384/2007/EK rendelete az Izraelből származó baromfihús-ágazati termékek közösségi behozatalára vonatkozó egyes vámkontingensek megnyitása és kezelése tekintetében a 2398/96/EK tanácsi rendelet részletes végrehajtási szabályainak megállapításáról (HL L 309., 2007.11.27., 40. o.).

      MELLÉKLET

                  Tételszám

                  A 2017. július 1-jétőlszeptember 30-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban)

                  09.4091

                  280 000

                  09.4092

                  2 000 000


title: A Bizottság 764/2014/EU végrehajtási rendelete (2014. július 11.) egyes áruk Kombinált Nómenklatúra szerinti besorolásáról

text:
               16.7.2014

               HU

               Az Európai Unió Hivatalos Lapja

               L 209/5

         A BIZOTTSÁG 764/2014/EU VÉGREHAJTÁSI RENDELETE
   (2014. július 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 11-én.

            a Bizottság részéről,

            az elnök nevében,

         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  60 kapszulát tartalmazó, csavaros tetejű, címkével ellátott, kis műanyag dobozban kiskereskedelmi forgalom számára kiszerelt, sárgás porral töltött színtelen kapszula formájában bemutatott termék. Minden kapszula a következő alkotórészeket tartalmazza:

                              —

                              glükózamin-hidroklorid (300 mg),

                              —

                              kondroitin-szulfát,

                              —

                              metil-szulfonil-metán,

                              —

                              aszkorbinsav észterei kis mennyiségben (C-vitamin).

                        A címke alapján a termék emberi fogyasztásra szánt étrend-kiegészítő. A címkén feltüntetett ajánlott napi adag három kapszula.

                  2106 90 92

                  A besorolást a Kombinált Nómenklatúra értelmezésére vonatkozó 1. és 6. általános szabály, a 21. árucsoporthoz tartozó Kiegészítő Megjegyzések 5. pontja, valamint a 2106, a 2106 90 és a 2106 90 92 KN-kód szövegezése határozza meg.
                  Tekintettel a címkén feltüntetett ajánlott napi adagra, a termék nem rendelkezik egyértelműen meghatározott megelőző vagy gyógyászati tulajdonságokkal. Következésképp a termék nem sorolható gyógyszerként a 3004 vtsz. alá.
                  Mivel a termék kimért adagokban kiszerelt, étrend-kiegészítőként való felhasználásra szánt élelmiszer-készítmény, teljesülnek a 21. árucsoporthoz tartozó Kiegészítő Megjegyzések 5. pontjában foglalt követelmények.
                  Ezért a terméket a 2106 vtsz. alá, máshol nem említett élelmiszer-készítményként kell besorolni.


title: A Bizottság (EU) 2017/1918 végrehajtási rendelete (2017. október 19.) a baromfihús-ágazatra vonatkozóan a 616/2007/EK rendelettel megnyitott vámkontingensek keretében 2017. október 1. és 7. között benyújtott behozataliengedély-kérelmekben és behozatalijog-kérelmekben szereplő mennyiségekre alkalmazandó elosztási együttható megállapításáról és a 2018. április 1-jétől június 30-ig terjedő alidőszakra megállapított mennyiséghez hozzáadandó mennyiségek meghatározásáról

text:
               20.10.2017

               HU

               Az Európai Unió Hivatalos Lapja

               L 271/30

         A BIZOTTSÁG (EU) 2017/1918 VÉGREHAJTÁSI RENDELETE
   (2017. október 19.)
   a baromfihús-ágazatra vonatkozóan a 616/2007/EK rendelettel megnyitott vámkontingensek keretében 2017. október 1. és 7. között benyújtott behozataliengedély-kérelmekben és behozatalijog-kérelmekben szereplő mennyiségekre alkalmazandó elosztási együttható megállapításáról és a 2018. április 1-jétőljúnius 30-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikkére,
   mivel:

               (1)

               A 616/2007/EK bizottsági rendelet (2) éves vámkontingenseket nyitott meg a Brazíliából, Thaiföldről és más harmadik országokból származó baromfihús-ágazati termékek behozatalára vonatkozóan.

               (2)

               A 2017. október 1. és 7. között a 2018. január 1-jétőlmárcius 31-ig terjedő alidőszakra benyújtott behozataliengedély-kérelmek egyes kontingensek tekintetében a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó, az 1301/2006/EK bizottsági rendelet (3) 7. cikke (2) bekezdésének megfelelően kiszámított elosztási együttható rögzítésével meghatározni, hogy a behozatali engedélyek milyen mennyiségekre bocsáthatók ki.

               (3)

               A 2017. október 1. és 7. között a 2018. január 1-jétőlmárcius 31-ig terjedő alidőszakra benyújtott behozatalijog-kérelmek egyes kontingensek tekintetében a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó, az 1301/2006/EK bizottsági rendelet 6. cikke (3) bekezdésének megfelelően és ugyanazon rendelet 7. cikkének (2) bekezdését is figyelembe véve kiszámított elosztási együttható rögzítésével meghatározni, hogy a behozatali jogok milyen mennyiségekre bocsáthatók ki.

               (4)

               A 2017. október 1. és 7. között a 2018. január 1-jétőlmárcius 31-ig terjedő alidőszakra benyújtott behozataliengedély-kérelmek és behozatalijog-kérelmek egyes kontingensek tekintetében a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiségekhez.

               (5)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   (1)   A 616/2007/EK rendelet alapján a 2018. január 1-jétőlmárcius 31-ig terjedő alidőszakra benyújtott behozataliengedély-kérelmekben szereplő mennyiségekre az e rendelet mellékletének A. részében megállapított elosztási együtthatót kell alkalmazni.
   (2)   Azok a mennyiségek, amelyekre a 616/2007/EK rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2018. április 1-jétőljúnius 30-ig terjedő alidőszakra megállapított mennyiségekhez, e rendelet mellékletének A. részében szerepelnek.
   2. cikk
   (1)   A 616/2007/EK rendelet alapján a 2018. január 1-jétőlmárcius 31-ig terjedő alidőszakra benyújtott behozatalijog-kérelmekben szereplő mennyiségekre az e rendelet mellékletének B. részében megállapított elosztási együtthatót kell alkalmazni.
   (2)   Azok a mennyiségek, amelyekre a 616/2007/EK rendelet alapján 2018. április 1-jétőljúnius 30-ig terjedő alidőszakra megállapított mennyiségekhez, e rendelet mellékletének B. részében szerepelnek.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 19-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  A Bizottság 2007. június 4-i 616/2007/EK rendelete a közösségi vámkontingenseknek a Brazíliából, Thaiföldről és más harmadik országokból származó baromfihús számára történő megnyitásáról és igazgatásáról (HL L 142., 2007.6.5., 3. o.).

      (3)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).

      MELLÉKLET
      A. RÉSZ

                  Csoportszám

                  Tételszám

                  A 2018. január 1-jétőlmárcius 31-ig terjedő alidőszakra benyújtott kérelmekre alkalmazandó elosztási együttható
                  (%)

                  A 2018. április 1-jétőljúnius 30-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            B. RÉSZ

                  Csoportszám

                  Tételszám

                  A 2018. január 1-jétőlmárcius 31-ig terjedő alidőszakra benyújtott kérelmekre alkalmazandó elosztási együttható
                  (%)

                  A 2018. április 1-jétőljúnius 30-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: A Bizottság 1239/2014/EU végrehajtási rendelete ( 2014. november 19. ) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet alkalmazási szabályainak megállapításáról szóló 716/2013/EU rendelet módosításáról

text:
               20.11.2014

               HU

               Az Európai Unió Hivatalos Lapja

               L 333/5

         A BIZOTTSÁG 1239/2014/EU VÉGREHAJTÁSI RENDELETE
   (2014. november 19.)
   a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet alkalmazási szabályainak megállapításáról szóló 716/2013/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló, 2008. január 15-i 110/2008/EK európai parlamenti és tanácsi rendeletre (1) és különösen annak 24. cikke (3) bekezdésére és 27. cikkére,
   mivel:

               (1)

               A 110/2008/EK rendelet 20. cikke előírja, hogy a tagállamok valamennyi földrajzi árujelző tekintetében műszaki dokumentációt kötelesek benyújtani a Bizottságnak. E rendelkezés egységes végrehajtásának biztosítása érdekében részletes szabályokat kell elfogadni a tagállamok és a Bizottság közötti információátadás céljából használt információs rendszerek vonatkozásában.

               (2)

               A hatékony ügyvitel érdekében, valamint a Bizottság által a múltban kialakított információs rendszerek használata során szerzett tapasztalatokat is figyelembe véve az érintett műveletekre a 792/2009/EK bizottsági rendeletben (2) lefektetett általános elveket kell alkalmazni, különösen az értesítések küldésére jogosult hatóságok vagy személyek hozzáférési jogainak validálása, a dokumentumok mindenkori hitelességének, teljességének és olvashatóságának biztosítása, valamint a személyes adatok védelme tekintetében.

               (3)

               A teljes körű egységesítés irányába mutató első lépésként a Bizottság saját belső munkafolyamatai, illetve a szeszes italok oltalom alatt álló földrajzi árujelzőit kezelő hatóságokkal való kapcsolattartás keretében a 110/2008/EK rendelet III. fejezetével összhangban olyan információs rendszereket fejlesztett ki, amelyeken keresztül ugyanazon rendelet 20. cikkének megfelelően elektronikus úton be lehet nyújtani a bevett földrajzi árujelzők műszaki dokumentációját. A dokumentációk hatékony kezelése érdekében a tagállamok számára elő kell írni, hogy azokat a rendelkezésre álló információs rendszereken keresztül nyújtsák be.

               (4)

               A 110/2008/EK rendelet alkalmazási szabályait megállapító 716/2013/EU bizottsági végrehajtási rendelet (3) nem tér ki az említett műszaki dokumentációk benyújtásának módjára. A rendeletet ezért ennek megfelelően módosítani kell.

               (5)

               Az e rendeletben előírt intézkedések összhangban vannak a szeszes italokkal foglalkozó bizottság véleményével,

         ELFOGADTA EZT A RENDELETET:
   1. cikk
   A 716/2013/EU végrehajtási rendelet a következőképpen módosul:

               1.

               A szöveg a következő 8a. cikkel egészül ki:
               „8a. cikk
               A bevett földrajzi árujelzők műszaki dokumentációjának benyújtása és befogadása
               (1)   A tagállami illetékes hatóságok a bevett földrajzi árujelzők tekintetében a 110/2008/EK rendelet 20. cikkének (1) bekezdésében előírt műszaki dokumentációt a VI. mellékletben előírt információs rendszereken keresztül nyújtják be a Bizottságnak.
               A dokumentációkat a Bizottság általi kézhezvételük napjától kell benyújtottnak tekinteni.
               (2)   A Bizottság a VI. mellékletben előírt információs rendszereken keresztül igazolja vissza a tagállam illetékes hatóságának a dokumentáció kézhezvételét. A Bizottság minden dokumentációt ügyiratszámmal lát el.
               Az átvételi elismervényen szerepelnie kell legalább a következőknek:

                           a)

                           ügyiratszám;

                           b)

                           az érintett név; valamint

                           c)

                           a kézhezvétel napja.

                     A Bizottság a VI. mellékletben előírt információs rendszereken keresztül küld értesítést és teszi hozzáférhetővé a műszaki dokumentációra vonatkozó tájékoztatásokat és észrevételeit.
               (3)   A 792/2009/EK rendelet 4., 5., 6., 7. és 8. cikkét értelemszerűen kell alkalmazni az (1) és (2) bekezdésben említett értesítésekre és információ-közzétételekre.
               A 792/2009/EK rendelet 4. cikke (2) bekezdése a) pontjának ii. alpontjában említett bejelentéseket legkésőbb az e rendelet alkalmazásának kezdő időpontját követő 10 napon belül kell megtenni.”

               2.

               A rendelet az e rendelet mellékletének megfelelő VI. melléklettel egészül ki.

         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet 2015. január 1-jétől alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 19-én.

            a Bizottság részéről

            az elnök

         Jean-Claude JUNCKER

      (1)  HL L 39., 2008.2.13., 16. o.

      (2)  A Bizottság 2009. augusztus 31-i 792/2009/EK rendelete a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.)

      (3)  A Bizottság 2013. július 25-i 716/2013/EU végrehajtási rendelete a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet alkalmazási szabályainak megállapításáról (HL L 201., 2013.7.26., 21. o.).

      MELLÉKLET

            „VI. MELLÉKLET
            A 8a. cikkben említett információs rendszerek
            A Bizottság által a tagállamok rendelkezésére bocsátott információs rendszerek hozzáférésével és használatával kapcsolatos útmutatásokat a tagállami illetékes hatóságok a következő címen kérhetik a Bizottságtól:
            Funkcionális postafiók: AGRI-EXT-HELPDESK@ec.europa.eu”


title: A Bizottság (EU) 2015/195 végrehajtási rendelete ( 2015. február 5. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Brocciu corse/Brocciu [OEM])

text:
                  2015.2.10.

                  HU

                  Az Európai Unió Hivatalos Lapja

                  L 33/6

         A BIZOTTSÁG (EU) 2015/195 VÉGREHAJTÁSI RENDELETE
         (2015. február 5.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Brocciu corse/Brocciu [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 828/2003/EK rendelettel (2) módosított 1107/96/EK bizottsági rendelet (3) alapján bejegyzett „Brocciu corse”/„Brocciu” oltalom alatt álló eredetmegjelöléshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában (4).

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Brocciu corse”/„Brocciu” (OEM) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2015. február 5-én.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 2003. május 14-i 828/2003/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletében szereplő 16 elnevezés (Danablu, Monti Iblei, Lesbos, Beaufort, Salers, Reblochon vagy Reblochon de Savoie, Laguiole, Mont d'Or vagy Vacherin du Haut-Doubs, Comté, Roquefort, Epoisses de Bourgogne, Brocciu corse vagy Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) meghatározásának módosításáról (HL L 120., 2003.5.15., 3. o.).

            (3)  A Bizottság 1996. június 12-i 1107/96/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

            (4)  HL C 316., 2014.9.16., 6. o.


title: A Bizottság (EU) 2015/1851 végrehajtási rendelete (2015. október 15.) a 948/2014/EU végrehajtási rendeletnek a szerződéses tárolási időszak és a sovány tejpor magántárolásához nyújtott támogatás összege tekintetében történő módosításáról

text:
               16.10.2015

               HU

               Az Európai Unió Hivatalos Lapja

               L 271/12

         A BIZOTTSÁG (EU) 2015/1851 VÉGREHAJTÁSI RENDELETE
   (2015. október 15.)
   a 948/2014/EU végrehajtási rendeletnek a szerződéses tárolási időszak és a sovány tejpor magántárolásához nyújtott támogatás összege tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 18. cikke (2) bekezdésére, 20. cikke c), l) és m) pontjára, valamint 223. cikke (3) bekezdésének c) pontjára,
   tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (2) és különösen annak 4. cikkére,
   mivel:

               (1)

               A 948/2014/EU bizottsági végrehajtási rendelet (3) a különösen nehéz piaci helyzetre való tekintettel – amelyet elsősorban az Oroszország által az Unióból származó tejtermékek Oroszországba történő importjára kivetett tilalom idézett elő – bevezette a sovány tejpor magántárolási rendszerét.

               (2)

               A sovány tejpor árának további csökkenését követően a magántárolási rendszerek alkalmazási időszakát az 1337/2014/EU bizottsági végrehajtási rendelet (4)2015. február 28-ig, az (EU) 2015/303 bizottsági végrehajtási rendelet (5)2015. szeptember 30-ig, az (EU) 2015/1548 bizottsági végrehajtási rendelet (6) pedig 2016. február 29-ig meghosszabbította.

               (3)

               Tekintettel arra, hogy a sovány tejpor ára a belső piacon tapasztalható jelentős tejtúlkínálat és a továbbra is visszafogott világszintű kereslet következtében továbbra is csökkenő tendenciát mutat, helyénvaló további olyan intézkedésekről rendelkezni, amelyek révén ösztönözhető, hogy – a piacra nehezedő nyomás enyhítése céljából – a gazdasági szereplők nagyobb mennyiségeket tároljanak, és ezért indokolt nagyobb összegű támogatást nyújtani azokban az esetekben, amikor a termékekre hosszabb szerződéses tárolási időszak vonatkozik.

               (4)

               Ugyanakkor annak biztosítására, hogy a gazdasági szereplők a jövőben rugalmasan tudjanak reagálni a piaci jelzésekre, biztosítani kell, hogy az érintett termékek a kilenc hónapos minimális tárolási időszak lejártával csökkentett támogatási mérték mellett kitárolhatók legyenek.

               (5)

               Tekintettel a meghosszabbodott szerződéses tárolási időszakra, a 826/2008/EK bizottsági rendelet (7) 31. cikkében említett előleg összegét ki kell igazítani.

               (6)

               A 826/2008/EK rendelet 35. cikke (3) bekezdésének megfelelően és annak érdekében, hogy az intézkedés igénybevételét szorosan nyomon lehessen követni, indokolt meghatározni az említett rendelet 35. cikke (1) bekezdésének a) pontjában előírt értesítések megküldésének határidejét.

               (7)

               Annak érdekében, hogy azonnal kifejtse hatását a piacon és hozzájáruljon az árak stabilizálásához, az e rendeletben előírt intézkedést indokolt a kihirdetését követő napon hatályba léptetni.

               (8)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A 948/2014/EU végrehajtási rendelet a következőképpen módosul:

               1.

               A 4. cikk helyébe a következő szöveg lép:
               „4. cikk
               (1)   Az 1. cikkben említett termékekre vonatkozó támogatás összege:

                           a)

                           amennyiben a szerződéses tárolás időtartama 90 és 210 nap között van, a támogatás:

                                       1.

                                       a rögzített tárolási költségekre 8,86 EUR/tárolt tonna,

                                       2.

                                       a szerződéses tárolás időtartamára 0,16 EUR/tonna/nap;

                           b)

                           amennyiben a szerződéses tárolás időtartama 365 nap, a támogatás:

                                       1.

                                       a rögzített tárolási költségekre 8,86 EUR/tárolt tonna,

                                       2.

                                       a szerződéses tárolás időtartamára 0,36 EUR/tonna/nap.

                     A 826/2008/EK rendelet 34. cikkének (6) bekezdésétől eltérve azonban, amennyiben a szerződéses mennyiség 270 napos minimális tárolási időszak után kitárolható, a támogatás összege 10 %-kal csökken.
               (2)   A kérelmek csak akkor érvényesek, ha feltüntetik a kért támogatási mértékeket.
               Az e rendelet alapján, 90 és 210 nap közötti tárolási időszakra kötött szerződések nem változtathatók át a 4. cikk (1) bekezdése b) pontja első albekezdése szerinti szerződésekké.
               (3)   A szerződéses tárolás vége a kitárolás napját megelőző nap.”

               2.

               A szöveg a következő 4a. cikkel egészül ki:
               „4a. cikk
               A 826/2008/EK rendelet 31. cikkének (2) bekezdésétől eltérve az e rendelet 4. cikke (1) bekezdésének b) pontjának első albekezdése szerinti szerződésekre vonatkozó előlegfizetés összege nem haladhatja meg a 270 napos tárolási időszaknak megfelelő támogatás összegét.”

               3.

               A 6. cikk helyébe a következő szöveg lép:
               „6. cikk
               A tagállamok értesítik a Bizottságot a következőkről:

                           a)

                           legkésőbb minden kedden az előző hétre vonatkozóan, a 4. cikk (1) bekezdésének a), illetve b) pontjának első albekezdésében említett mennyiségekre vonatkozóan külön-külön azon mennyiségekről, amelyre szerződést kötöttek, valamint azon termékmennyiségekről, amelyre szerződéskötési kérelmet nyújtottak be, a 826/2008/EK rendelet 35. cikke (1) bekezdésének a) pontjában előírtaknak megfelelően;

                           b)

                           legkésőbb minden hónap végén az előző hónapra vonatkozóan a 826/2008/EK rendelet 35. cikke (1) bekezdésének b) pontjában előírt információkról a készletekre vonatkozóan.”

         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 15-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  HL L 346., 2013.12.20., 12. o.

      (3)  A Bizottság 2014. szeptember 4-i 948/2014/EU végrehajtási rendelete a sovány tejpor magántárolási rendszerének bevezetéséről és a magántárolási támogatás összegének előre történő megállapításáról (HL L 265., 2014.9.5., 18. o.).

      (4)  A Bizottság 2014. december 16-i 1337/2014/EU végrehajtási rendelete a 947/2014/EU és a 948/2014/EU végrehajtási rendeletnek a vaj és a sovány tejpor magántárolási támogatása iránti kérelmek benyújtási határideje tekintetében történő módosításáról (HL L 360., 2014.12.17., 15. o.).

      (5)  A Bizottság 2015. február 25-i (EU) 2015/303 végrehajtási rendelete a 947/2014/EU és a 948/2014/EU végrehajtási rendeletnek a vajra és a sovány tejporra vonatkozó magántárolási támogatás iránti kérelmek benyújtási határideje tekintetében történő módosításáról (HL L 55., 2015.2.26., 4. o.).

      (6)  A Bizottság 2015. szeptember 17-i (EU) 2015/1548 végrehajtási rendelete a 947/2014/EU és a 948/2014/EU végrehajtási rendeletnek a vajra és a sovány tejporra vonatkozó magántárolási támogatás iránti kérelmek benyújtási határideje tekintetében történő módosításáról (HL L 242., 2015.9.18., 26. o.).

      (7)  A Bizottság 2008. augusztus 20-i 826/2008/EK rendelete egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról (HL L 223., 2008.8.21., 3. o.).


title: A Tanács 143/2010/EU végrehajtási rendelete ( 2010. február 15. ) a 732/2008/EK rendeletben rögzített, a fenntartható fejlődésre és a jó kormányzásra vonatkozó különleges ösztönző előírásnak Srí Lanka Demokratikus Szocialista Köztársaság tekintetében történő ideiglenes visszavonásáról

text:
               20.2.2010

               HU

               Az Európai Unió Hivatalos Lapja

               L 45/1

         A TANÁCS 143/2010/EU VÉGREHAJTÁSI RENDELETE
   (2010. február 15.)
   a 732/2008/EK rendeletben rögzített, a fenntartható fejlődésre és a jó kormányzásra vonatkozó különleges ösztönző előírásnak Srí Lanka Demokratikus Szocialista Köztársaság tekintetében történő ideiglenes visszavonásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az általános tarifális preferenciák rendszerének 2009. január 1-jétől2011. december 31-ig történő alkalmazásáról szóló, 2008. július 22-i 732/2008/EK tanácsi rendeletre (1) és különösen annak 19. cikke (4) bekezdésére,
   tekintettel az Európai Bizottság javaslatára,
   mivel:

               (1)

               A 732/2008/EK rendelet és különösen annak 9. cikke és 10. cikkének (6) bekezdése értelmében Srí Lanka Demokratikus Szocialista Köztársaság (a továbbiakban: Srí Lanka) az Európai Unió általános tarifális preferenciarendszere keretében, a fenntartható fejlődésre és a jó kormányzásra vonatkozó különleges ösztönző előírások kedvezményezettje.

               (2)

               A 2008/938/EK bizottsági határozat (2), amely a 2009. január 1-je és 2011. december 31-e közé eső időszakra Srí Lankát felveszi a fenntartható fejlődésre és a jó kormányzásra vonatkozó különleges ösztönző előírás hatálya alá tartozó, kedvezményezett országok listájára, kitért arra, hogy a tarifális preferenciák általános rendszerének alkalmazásáról szóló, 2005. június 27-i 980/2005/EK tanácsi rendelet (3) szerint indított vizsgálattal ellenőrizni kell, hogy Srí Lanka a három emberi jogi egyezmény tekintetében teljesíti-e az előírásra vonatkozó kedvezményezettségi kritériumokat.

               (3)

               Az Egyesült Nemzetek Szervezetének jelentései, közleményei és tájékoztató anyagai, valamint más releváns forrásokból – például civil szervezetektől – származó, nyilvánosan hozzáférhető és az Európai Bizottság (a továbbiakban: Bizottság) számára elérhető jelentések és tájékoztató anyagok arról tanúskodnak, hogy Srí Lanka azon nemzeti jogszabályait, amelyek magukban foglalják a polgári és politikai jogok nemzetközi egyezségokmányát, a kínzás és más kegyetlen, embertelen vagy megalázó büntetések vagy bánásmód elleni egyezményt, valamint a gyermekek jogairól szóló egyezményt, nem hajtják végre ténylegesen. A három egyezményt a 732/2008/EK rendelet III. melléklete A. részének 1., 5. és 6. pontjában mint alapvető emberi jogi egyezmények szerepelnek.

               (4)

               A 732/2008/EK rendelet 15. cikkének (2) bekezdése a fenntartható fejlődésre és a jó kormányzásra vonatkozó különleges ösztönző előírás ideiglenes visszavonásáról rendelkezik különösen abban az esetben, ha ténylegesen nem hajtják végre az említett rendelet III. mellékletében említett azon egyezményeket tartalmazó nemzeti jogszabályokat, amelyek ratifikálása az említett rendelet 8. cikkének (1) és (2) bekezdésében meghatározott követelmények teljesítése érdekében történt.

               (5)

               A Bizottság a 2008/803/EK határozattal (4) vizsgálatot indított annak megállapítására, hogy Srí Lanka Demokratikus Szocialista Köztársaság ténylegesen végrehajtja-e a polgári és politikai jogok nemzetközi egyezségokmányát, a kínzás és más kegyetlen, embertelen vagy megalázó büntetések vagy bánásmód elleni egyezményt és a gyermekek jogairól szóló egyezményt magában foglaló nemzeti jogszabályait.

               (6)

               A vizsgálat során a Bizottság minden lehetőséget megadott Srí Lankának, hogy közreműködhessen a vizsgálatban, például lehetővé tette számára, hogy észrevételeket tegyen azon szakértők átfogó megállapításai kapcsán, akiket a Bizottság azért bízott meg, hogy független jogi értékelést adjanak a vizsgálat tárgyát képező kérdésekről. Annak ellenére, hogy Srí Lanka úgy döntött, nem működik közre, illetve nem vesz részt a vizsgálatban, a Bizottság a vizsgálat keretein kívül rendszeres kapcsolatot tartott fenn az országgal, hogy annak lehetősége nyíljon a vizsgálat szempontjából releváns bármely további információ közlésére. A Srí Lankától ily módon kapott információt a Bizottság teljes mértékben figyelembe vette, és felhasználta értékeléséhez.

               (7)

               2009. október 19-én a Bizottság jóváhagyta a megállapításait tartalmazó jelentést (a továbbiakban: jelentés). A jelentésben szereplő következtetés szerint Srí Lanka nem hajtja végre ténylegesen az emberi jogi egyezményeket magában foglaló nemzeti jogszabályait, különös tekintettel a polgári és politikai jogok nemzetközi egyezségokmányát, a kínzás és más kegyetlen, embertelen vagy megalázó büntetések vagy bánásmód elleni egyezményt és a gyermekek jogairól szóló egyezményt magában foglaló jogszabályokra.

               (8)

               A Bizottság eljuttatta Srí Lankához a vizsgálat megállapításait tartalmazó jelentést, és jelezte, hogy ezen megállapítások alapján kíván döntést hozni arról, javasolja-e a fenntartható fejlődésre és a jó kormányzásra vonatkozó különleges ösztönző előírás ideiglenes visszavonását. Srí Lanka számára lehetőség nyílt arra is, hogy egy adott időszakon belül ismertethesse a kérdéssel vagy konkrétan a jelentéssel kapcsolatos álláspontját.

               (9)

               Srí Lanka számos észrevételt juttatott el a Bizottsághoz a jelentés tárgyát képező probléma és a vizsgálat lefolytatása kapcsán. Ezek az észrevételek kiterjedtek azokra a tényekre és megállapításokra is, amelyekkel kapcsolatban Srí Lanka a vizsgálat időszaka alatt nem tett észrevételeket, bár erre lehetősége volt. A Bizottság mindazonáltal gondosan megvizsgálta Srí Lanka észrevételeit, főként azokat, amelyek az ideiglenes visszavonásról szóló határozat tekintetében relevánsak. A Bizottság értékelésében – melyről Srí Lankát is értesítette – arra a következtetésre jutott, hogy az ország által felsorolt érvek egyike sem befolyásolja lényegesen a vizsgálat megállapításait.

               (10)

               A Bizottság a vizsgálat megállapításairól szóló jelentést a 732/2008/EK rendelet 19. cikkének (1) bekezdésével összhangban, 2009. november 17-én elküldte az Általános Preferenciális Rendszer Bizottságának.

               (11)

               A fentiek fényében a fenntartható fejlődésre és a jó kormányzásra vonatkozó különleges ösztönző előírást ideiglenesen vissza kell vonni valamennyi Srí Lankáról származó termék tekintetében addig, amíg döntés nem születik arról, hogy az ideiglenes visszavonást indokoló okok megszűntek.

               (12)

               Ez a rendelet az elfogadását követően hat hónappal lép hatályba, kivéve, ha addig a Bizottság javaslata alapján a Tanács úgy határoz, hogy az ezt indokoló okok már nem állnak fenn,

         ELFOGADTA EZT A RENDELETET:
   1. cikk
   E rendelet ideiglenesen visszavonja a 732/2008/EK rendelet szerint a Srí Lankáról származó termékek tekintetében alkalmazandó, a fenntartható fejlődésre és a jó kormányzásra vonatkozó különleges ösztönző előírást.
   2. cikk
   A 732/2008/EK rendelet alkalmazási időtartamának betartása mellett a Tanács minősített többségi szavazással, a Bizottság javaslata alapján visszaállíthatja a Srí Lankáról származó termékek tekintetében a különleges ösztönző előírás alkalmazását, amennyiben az ideiglenes visszavonást indokoló okok többé nem állnak fenn.
   3. cikk
   E rendelet az elfogadását követően hat hónappal lép hatályba, kivéve, ha addig a Tanács – a 732/2008/EK rendelet 19. cikke (5) bekezdésének értelmében benyújtott bizottsági javaslat alapján – másképpen nem határoz.
   4. cikk
   Ezt a rendeletet az Európai Unió Hivatalos Lapjában ki kell hirdetni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 15-én.

            a Tanács részéről

            az elnök

         Á. GABILONDO

      (1)  HL L 211., 2008.8.6., 1. o.

      (2)  A Bizottság határozata a 2008/938/EK (2008. december 9.) az általános tarifális preferenciák rendszerének 2009. január 1-jétől2011. december 31-ig történő alkalmazásáról szóló 732/2008/EK tanácsi rendeletben előírt, a fenntartható fejlődésre és a jó kormányzásra vonatkozó különleges ösztönző előírásnak megfelelő kedvezményezett országok listájáról (HL L 334., 2008.12.12., 90. o.).

      (3)  HL L 169., 2005.6.30., 1. o.

      (4)  A Bizottság 2008/803/EK határozata (2008. október 14.) egyes emberi jogi egyezmények Srí Lankán való hatékony végrehajtása tekintetében a 980/2005/EK tanácsi rendelet 18. cikkének (2) bekezdése szerinti vizsgálat megindításáról (HL L 277., 2008.10.18., 34. o.).


title: A Bizottság 809/2011/EU végrehajtási rendelete ( 2011. augusztus 11. ) a 2074/2005/EK rendeletnek a közvetlenül a fagyasztó hajóról importált fagyasztott halászati terméket kísérő okmányok tekintetében történő módosításáról  EGT-vonatkozású szöveg

text:
               12.8.2011

               HU

               Az Európai Unió Hivatalos Lapja

               L 207/1

         A BIZOTTSÁG 809/2011/EU VÉGREHAJTÁSI RENDELETE
   (2011. augusztus 11.)
   a 2074/2005/EK rendeletnek a közvetlenül a fagyasztó hajóról importált fagyasztott halászati terméket kísérő okmányok tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 9. cikke második bekezdésére,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 16. cikke második bekezdésére,
   mivel:

               (1)

               A 853/2004/EK rendelet előírja többek között, hogy a harmadik országokból állati eredetű termékeket importáló élelmiszer-ipari vállalkozásoknak biztosítaniuk kell, hogy a behozatalra csak akkor kerüljön sor, ha a 854/2004/EK rendeket 14. cikkének követelményei teljesülnek.

               (2)

               A 854/2004/EK rendeket 14. cikke előírja, hogy az Unióba történő behozatal esetén az állati eredetű termékek szállítmányait a bizonyos követelményeknek megfelelő okmánynak kell kísérnie. Az említett rendelet 15. cikkének (3) bekezdése azonban úgy rendelkezik, hogy amennyiben a halászati termékek behozatala többek között közvetlenül halász- vagy fagyasztó hajóról történik, a kapitány által aláírt okmány az említett okmány helyébe léphet.

               (3)

               A 853/2004/EK európai parlamenti és tanácsi rendelet szerinti bizonyos termékekre és a 854/2004/EK és a 882/2004/EK európai parlamenti és tanácsi rendelet szerinti hatósági ellenőrzések megszervezésére vonatkozó végrehajtási intézkedések megállapításáról, a 852/2004/EK európai parlamenti és tanácsi rendelettől való eltérésről, valamint a 853/2004/EK és 854/2004/EK rendelet módosításáról szóló, 2005. december 5-i 2074/2005/EK bizottsági rendelet (3) VI. melléklete többek között a halászati termékek behozatalára vonatkozó állat-egészségügyi bizonyítványmintákat állapít meg.

               (4)

               A tagállamok és az érdekelt szervezetek felkérték a Bizottságot, hogy dolgozzon ki egy mintát egy, a kapitány által aláírandó okmányhoz annak érdekében, hogy harmonizálják a fagyasztott halászati terméknek közvetlenül a fagyasztó hajóról az Európai Unióba történő behozatala esetén kért információkat és alkalmazandó eljárásokat.

               (5)

               A kapitány által aláírandó okmányhoz szolgáló mintának kifejezett utalást kell tartalmaznia a 853/2004/EK rendelet III. mellékletének VIII. szakaszában meghatározott, a halászati termékek kezelésére vonatkozó rendelkezésekre. Az okmánymintának meg kell felelnie az élő állatokkal és állati eredetű termékekkel kapcsolatos egészségügyi bizonyítványoknak és behozatali okmányoknak az egészségügyi kérdésekben illetékes nemzeti hatóságok közötti cseréje elektronikus rendszerének (TRACES) is.

               (6)

               Ezért létre kell hozni egy harmonizált mintát a kapitány által aláírandó okmányhoz arra az estre, ha a halászati termékek behozatala az Unióba közvetlenül a fagyasztó hajóról történik. Ezért a 2074/2005/EK rendeletet ennek megfelelően módosítani kell.

               (7)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 2074/2005/EK rendelet a következőképpen módosul:

               (1)

               Az 6. cikk helyébe a következő lép:
               „6. cikk
               A 853/2004/EK és a 854/2004/EK rendelet alkalmazásában az egyes állati eredetű termékek behozatalára vonatkozó egészségügyi bizonyítványminták és okmányminták
               1.   A 853/2004/EK rendelet 6. cikke (1) bekezdésének d) pontjában említett, az e rendelet VI. mellékletében felsorolt állati eredetű termékek behozatalára vonatkozó egészségügyi bizonyítványmintákat és okmánymintákat az említett melléklet állapítja meg.
               2.   A kapitány által aláírandó okmány mintáját, amely a 854/2004/EK rendelet 15. cikkének (3) bekezdése értelmében, amennyiben a halászati termékek behozatala közvetlenül a fagyasztó hajóról történik, az említett rendelet 14. cikkében meghatározott okmány helyébe léphet, e rendelet VI. melléklete állapítja meg.”

               (2)

               A VI. melléklet e rendelet mellékletének megfelelően módosul.

         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet 2012. április 1-jétől alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 11-én.

            a Bizottság részéről

            az elnök

         José Manuel BARROSO

      (1)  HL L 139., 2004.4.30., 55. o.

      (2)  HL L 139., 2004.4.30., 206. o.

      (3)  HL L 338., 2005.12.22., 27. o.

      MELLÉKLET
      A 2074/2005/EK rendelet VI. melléklete a következőképpen módosul:

                  (1)

                  A VI. melléklet címe és az I–VI. szakaszok helyébe a következő szöveg lép:
                  „AZ ÁLLATI EREDETŰ TERMÉKEK BEHOZATALÁRA VONATKOZÓ EGÉSZSÉGÜGYI BIZONYÍTVÁNYMINTÁK ÉS OKMÁNYMINTÁK

                  I. SZAKASZ

                     I. FEJEZET

                     BÉKACOMB ÉS CSIGA

                  A 853/2004/EK rendelet 6. cikke (1) bekezdésének d) pontjában említett, a békacomb és csiga behozatalára vonatkozó egészségügyi bizonyítványok megfelelnek az e melléklet I. függelékének A. és B. részében megállapított mintáknak.

                     II. FEJEZET

                     ZSELATIN

                  Más különös uniós jogszabályok – különösen a fertőző szivacsos agyvelőbántalmakról és hormonokról szóló jogszabályok – sérelme nélkül, a 853/2004/EK rendelet 6. cikke (1) bekezdésének d) pontjában említett, a zselatin és a zselatin előállításához szükséges nyersanyagok behozatalára vonatkozó egészségügyi bizonyítványok megfelelnek az e melléklet II. függelékének A., illetve B. részében megállapított mintáknak.

                     III. FEJEZET

                     KOLLAGÉN

                  Más különös uniós jogszabályok – különösen a fertőző szivacsos agyvelőbántalmakról és hormonokról szóló jogszabályok – sérelme nélkül, a 853/2004/EK rendelet 6. cikke (1) bekezdésének d) pontjában említett, a kollagén és a kollagén előállításához szükséges nyersanyagok behozatalára vonatkozó egészségügyi bizonyítványok megfelelnek az e melléklet III. függelékének A., illetve B. részében megállapított mintáknak.

                     IV. FEJEZET

                     HALÁSZATI TERMÉKEK

                  A 853/2004/EK rendelet 6. cikke (1) bekezdésének d) pontjában említett, a halászati termékek behozatalára vonatkozó egészségügyi bizonyítvány megfelel az e melléklet IV. függelékében megállapított mintának.

                     V. FEJEZET

                     ÉLŐ KÉTHÉJÚ KAGYLÓK

                  A 853/2004/EK rendelet 6. cikke (1) bekezdésének d) pontjában említett, az élő kéthéjú kagylók behozatalára vonatkozó egészségügyi bizonyítvány megfelel az e melléklet V. függelékében megállapított mintának.

                     VI. FEJEZET

                     MÉZ ÉS EGYÉB MÉHÉSZETI TERMÉKEK

                  A 853/2004/EK rendelet 6. cikke (1) bekezdésének d) pontjában említett, a méz és méhészeti termékek behozatalára vonatkozó egészségügyi bizonyítvány megfelel az e melléklet VI. függelékében meghatározott mintának.
                  II. SZAKASZ

                     A KAPITÁNY ÁLTAL ALÁÍRANDÓ OKMÁNY MINTÁJA

                  A kapitány által aláírandó okmány, amely a 854/2004/EK rendelet 15. cikkének (3) bekezdése értelmében, amenynyiben a fagyasztott halászati termékek behozatala közvetlenül a fagyasztó hajóról történik, az említett rendelet 14. cikkében meghatározott okmány helyébe léphet, megfelel az e melléklet VII. függelékében meghatározott mintának.”

                  (2)

                  A melléklet a következő VII. függelékkel egészül ki:

                     „A VI. melléklet VII. függeléke

                        MINTA A KAPITÁNY ÁLTAL ALÁÍRANDÓ, A KÖZVETLENÜL A FAGYASZTÓ HAJÓRÓL IMPORTÁLT FAGYASZTOTT HALÁSZATI TERMÉKEKET KÍSÉRŐ OKMÁNYHOZ